# X (sociālais tīkls)

| *X* |
| --- |
| X logotips (kopš 2023. gada jūlija) |
| Tips |
publiska kapitālsabiedrība |
| Darbības joma |
internets |
| Dibināts |
2006. gada 21. martā |
| Dibinātājs |
Džeks Dorsijs, Noa Glass, Evans Viljamss, Bizs Stouns |
| Galvenais birojs |  Sanfrancisko, Kalifornija, ASV |
| Darbības zona |
pasaule |
| Galvenās personas | * Īlons Masks
* Linda Jakarino
 |
| Ieņēmumi | ▲ 2,52 miljardi ASV dolāru (2016. gada aprēķins) |
| Īpašnieks(-i) | * *Odeo* (2006)
* *Obvious Corporation* (2006–2007)
* *Twitter, Inc.* (2007–2023)
* *X Corp.* (2023–pašlaik)
 |
| Darbinieki |
3898 (2016. gadā) |
| Tīmekļa vietne | twitter.com |
| Sarakstīts |
JavaScript, Ruby, Scala, Java |
| Vieta *Alexa* rangā | ▲ 12 (2017. gada 8. augusts) |
| Tīmekļa vietnes veids |
tiešsaistes sociālais tīkls, mikroblogs |
| Reģistrācija |
nepieciešama, lai publicētu, sekotu |
| Lietotāji | ▲ 535 miljoni izmēneša aktīvie lietotāji (2023. gada jūnijs) |
| Pieejams |
daudzvalodu |
| Sākts |
2006. gada 15. jūlijs |
| Pašreizējais statuss |
aktīvs |

X, agrāk pazīstams kā Twitter (izrunā: /ˈtwɪtər/), ir tiešsaistes sociālais medijs un tiešsaistes sociālais tīkls, ko vada un kas pieder ASV uzņēmumam *X Corp.* (*Twitter, Inc.* pēctecis). *Twitter* lietotājus ārpus Amerikas Savienotajām Valstīm likumīgi apkalpo Īrijā reģistrētais uzņēmums *Twitter International Unlimited Company*, kas nosaka, ka uz šiem lietotājiem attiecas Īrijas un Eiropas Savienības datu aizsardzības tiesību akti. Aktīvo lietotāju skaits 2023. gada beigās sasniedza vairāk nekā 666 miljonus.

*X* lietotāji var sociālajā tīklā ievietot tekstus, attēlus un video — tvītus (angļu: *tweets*, burtiski — 'čivinājumi, vīteri'). Reģistrētie lietotāji var tvītot, atzīmēt ar "patīk", retvītot tvītus un sūtīt privātās ziņas citiem reģistrētiem lietotājiem. Lietotāji izmanto *Twitter* caur pārlūkprogrammām vai mobilās platformas programmatūrām.

*Twitter* 2006. gada martā izveidoja Džeks Dorsijs, Noa Glass, Bizs Stouns un Evans Viljamss, bet darboties tas sāka tā paša gada jūlijā. Tā bijušais mātes uzņēmums *Twitter, Inc.* atradās Sanfrancisko, Kalifornijā, un tam bija vairāk nekā 25 biroji visā pasaulē. Līdz 2012. gadam vairāk nekā 100 miljoni lietotāju tvītoja 340 miljonus tvītu dienā, un pakalpojums apstrādāja vidēji 1,6 miljardus meklēšanas vaicājumu dienā. 2013. gadā tā bija viena no desmit visvairāk apmeklētajām vietnēm, un to raksturota kā "interneta SMS". Līdz 2019. gada sākumam pakalpojumā *Twitter* bija vairāk nekā 330 miljoni aktīvo lietotāju mēnesī. Pēc 2020. gada aplēsēm aptuveni 48 miljoni kontu (15% no visiem kontiem) bija viltoti.

2022. gada 27. oktobrī biznesa magnāts Īlons Masks par 44 miljardiem ASV dolāru iegādājās *Twitter*, iegūstot kontroli pār platformu. Kopš iegādes platforma ir kritizēta par to, ka tā veicina naida runu saturoša satura palielināšanos. Masks paziņoja, ka atkāpsies no platformas izpilddirektora amata 2022. gada 20. decembrī, tiklīdz atradīs sev aizstājēju, un par šādu aizstājēju izvēlējās Lindu Jakarino, bijušo *NBCUniversal* reklāmu pārdošanas vadītāju, kas 2023. gada 5. jūnijā nomainīja Masku izpilddirektora amatā. 2023. gada jūlijā Masks paziņoja, ka *Twitter* mainīs zīmolu uz **X** un ka *Twitter* putna logo tiks aizstāts.

## Atsauces

## Ārējās saites

* Oficiālā tīmekļa vietne
* *Twitter* profils